Cina comunitară la sub 0 grade Celsius, în mijlocul unui oraș din România. Peste 500 de oameni au luat parte la evenimentul social
Sâmbătă seară, în centrul orașului Bistrița, peste 500 de persoane s-au adunat pentru o cină comunitară în aer liber, transformând zona pietonală într-un loc plin de voie bună și solidaritate. Evenimentul, organizat sub o perdea de luminițe, a fost o ocazie perfectă pentru bistrițeni să împărtășească preparate aduse de acasă și să lege noi prietenii, în ciuda temperaturilor care au coborât ușor sub 0 grade Celsius.